El pavelló José Veral ha acollit el torneig triangular de bàsquet adaptat
11 de juny 2018

![](/media/cw4jkgzh/83-torneo-ba4.jpg)  
  

Dissabte passat, 9 de juny, es va realitzar el Torneig Triangular de Bàsquet Adaptat “Port de Sagunt”. La competició va tindre lloc al pavelló esportiu José Veral, on assistiren l’alcalde de Sagunt, Quico Fernández, el regidor d’Esports, Miguel Chover, i la regidora Maribel Sáez, a més del públic assistent que va animar els equips. 

El torneig es va desenvolupar des de les 12 h del matí fins a aproximadament les 21 h, i va consistir en tres partits de bàsquet entre els equips C.D. Bamesad (Vinaròs), Combinado Nacional (El Port de Sagunt) i C.D. Petraher (València).

![](/media/fxrpbeky/83-torneo-ba-2.jpg) 

L’esdeveniment va començar amb el partit del C.D. Petraher i el Combinado Nacional, que es va resoldre amb 32-64 a favor del Cominado Nacional. El segon partit, del C.D. Bamesad contra el C.D. Petraher, va acabar amb un marcador de 31-24 a favor de l’equip de València. L’últim partit es va desenllaçar amb 62 punts del Combinado Nacional contra 24 del C.D. Bamesad. 

Tot el torneig es va desenvolupar sense inconvenients i amb normalitat. Destaquen les bones sensacions dels participants dels tres equips i l’acolliment i germanor que va envoltar la jornada. A més, després d’este torneig es vol crear un equip de bàsquet adaptat en cadira de rodes format per jugadors del Port de Sagunt. 

Cal destacar que el Combinado Nacional està format per diversos jugadors provinents de tota Espanya com Jesús Torres (Madrid), qui és l’entrenador de l’Albacete, Miguel Fenoll (Múrcia), Pedro Valero (València), qui viu al Port de Sagunt, Pablo Martin (Valladolid) i José Luís García (Palència).​

*   [](http://www.facebook.com/sharer.php?u=https://aytosagunto.es/va/actualitat/el-pavello-jose-veral-ha-acollit-el-torneig-triangular-de-basquet-adaptat/ "Facebook")
*   [](http://twitter.com/share?url=https://aytosagunto.es/va/actualitat/el-pavello-jose-veral-ha-acollit-el-torneig-triangular-de-basquet-adaptat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-pavello-jose-veral-ha-acollit-el-torneig-triangular-de-basquet-adaptat/ "Linked In")
*   [](mailto:?body=https://aytosagunto.es/va/actualitat/el-pavello-jose-veral-ha-acollit-el-torneig-triangular-de-basquet-adaptat/)